Nidelv Idrettslag

Nidelv Idrettslag er et idrettslag i Trondheim. Idrettslaget driver med blant annet friidrett, håndball, fotball, vektløfting, innebandy og langrenn.

Laget er en sammenslutningen av idrettslagene Nidarvoll AIL, stiftet 15. november 1934, og Tempe IL, stiftet 19. oktober 1930. Lagene ble slått sammen til Nidelv IL I 1952.

I 1936 ble ble Bjørnåsen hoppbakke bygget. Den hadde kritisk punkt på 40 meter. Bakkerekorden var 52,5 meter.

Etter andre verdenskrig fikk Nidelv IL kjøpt Tempebanen fra kommunen.

Blant meritterte tidligere utøvere er:

Anne Marie Woldseth Schjølberg som vant kongepokalen i friidrett i 1953.

Maratonløperen Torleif Rekkebo som fullførte 266 maratonløp, noe som var en rekord for en nordmann som sto frem til 2005.

10-kjemperen Lars Vikan Rise som har NM-gull fra 2013 og 2014. Inne har fortsatt flere klubbrekorder for Nidelv IL friidrett.

fotballspillerne

Harald Sunde Rosenborg Ballklub og Racing Mechelen. Flere landskamper for aldersbestemt landslag og A-landslag. Spilte i andre divisjon for Nidelv da han debuterte på A-Landslaget. Trappet ned som spillende trener i Orkanger IF Fotball før han igjen gjorde comeback i Rosenborg 1977 og la opp ut på høsparten i 1979 etter bare å ha spilt 5 kamper den sesongen.

Rune Bratseth, Rosenborg Ballklub, SV Werder Bremen og Landslaget. Var Kaptein både på Werder Bremen og Landslaget. La opp i 1995. Men etter ha la opp, prøvde Alex Ferguson å lokke han til Manchester United for et comeback. Har også takket nei til AS Roma og Tottenham Hotspur FC Rune var også et talent innen friidrett, 11.02.1982 satte han ny klubbrekord i høyde uten tilløp på 1,54 m som sto frem til 11.03.2005 da Vikan Rise slo den med 1 cm, med høyden 1,55 m.

Randi Leinan som var et talent i friidrett, men ble mer kjent som en stor scorer for Trondheims-Ørn, no bedre kjent som Rosenborg Ballklub Kvinner og verdensmester med landslaget i 1995.

Simen Wangberg som har spilt for Rosenborg Ballklub, Sportsklubben Brann, Tromsø Idrettslag og Stabæk Fotball. Har også flere kamper for aldersbestemte landslag.

Erling Næss, fotballspiller som spilte i Nidelv frem til han debuterte for Rosenborg Ballklub 31.08.1968 spilte totalt 201 kamper for Rosenborg, var også kaptein og en viktig spiller for Rosenborg dem siste årene i karrieren sin.

Trond Børge Henriksen som spilte I Nidelv frem til han gikk til Rosenborg Ballklub fra 1983 sesongen. Han fikk 193 kamper, 10 mål og 29 gule kort, noe som er klubbrekord. Spilte også 6 kamper for Strindheim Fotball I 1994 sesongen. 4 kamper U16 Landslaget sesongene 1979-80. Har vært trener i Rosenborg systemet siden 2006, også midlertidig hovedtrener.


Nidelvs seniorlag for herrer i fotball spiller på nivå 6 i 5. divisjon (2011) etter to nedrykk på rad siden 2009. Og Nidelvs damelag spiller i 4. divisjon. Herrelaget spilte på nest øverste nivå, som da het 2. divisjon, i 1964, 1965, 1966 og 1967.

Nidelv IL Senior herrer rykket opp til 4.divisjon etter 2022-sesongen. Nidelv IL kvinner fortsetter en sesong til i 4.divisjon etter en ikke fullt så bra oppstartsesong. Nidelv IL har også to ungdomslag i J17 og Gutter 16 i 2022 sesongen der begge lag spilte 1.divisjon. Nidelv jenter 17 vant sin 1.divisjon høst og spilte dermed KM (kretsmesterskap finale) og ble nummer 2.

I 1998 tok friidretts-avdelingen over Trondheim Maraton som ble startet i 1969 under navnet Studentmaraton som ble arrangert av studentene ved NTH. Byttet navn til Trondheim Maraton I 1982. Da friidrett tok over løpet ble ekstranavnet Thorleif Rekkebos minneløp lagt til i noen år. I dag er det Nidelv IL friidrett og Ski som eier merkenavnet Trondheim Maraton, som dem arrangerer sammen med Bedriftsidretten Midt-Norge Sør. Norges eldste Maraton løp.
Friidrett-avdelingen skal arrangere NM friidrett I 2026 på Øya stadion, mer kjent som (Trondheim Stadion) sammen med Trondheim Friidrett og Ranheim Idrettslag.

Nidelv IL ski eier også, og arrangere det årlige Nardorennet for dem minste.

Håndball har sin egen hall på Tempe. 
Damelaget rykket opp til 1 divisjon i 1991.

Vektløfting har sin plass i kjelleren på klubbhuset.

Fotball arrangere Nidelv cup hver høst.

Idrettslaget har også sitt eget laksevall i Nidelva.

 Eksterne lenker 
 Nidelv Idrettslag

Kategori:Idrettslag i Trondheim
Kategori:Idrettslag etablert i 1952
Kategori:Fotballag i Trondheim
Kategori:Fotballag etablert i 1952
Kategori:Styrkeløftklubber i Norge
Kategori:Friidrettslag i Norge
Kategori:Skiklubber i Norge
Kategori:Innebandyklubber i Norge
Kategori:Lerkendal (bydel)